laion/Wikipedia-Exotic huggingface dataset:
Abaga keel

Abaga keel on Üld-Uus-Guinea hõimkonna madangi keelte kalami rühma kuuluv keel. Seda räägitakse Paapua Uus-Guineas Eastern Highlandsi provintsis Goroka ringkonna idaosas. Keele ISO 639-3 kood on abg. 1994. aasta seisuga rääkis seda 5 inimest. Kõik abaga kõnelejad oskavad ka kamano ja benabena keelt. http://www.ethnologue.com/language/abg
Eastern Highlandsi provints

Eastern Highlandsi provints 1. järgu haldusüksus (provints) Paapua Uus-Guineas. Asub sisemaal. Provints on mägine, kõrgeim tipp on Mount Michael (3750 m). Provints jaguneb halduslikult 8 ringkonnaks.
Ehalkäimine

Ehalkäimine (ka: tädirannas käimine; saarte murdes ka: lipsul käimine) oli mitmetes rahvakultuurides traditsioon, mille korral noormehed külastasid öösel abiellumiseas tütarlapsi. Ehal käidi leeritatud tüdrukute juures, ka ehalkäijad olid leeritatud (s.o täisealiseks tunnistatud). Ehalkäimine algas paastumaarjapäevast (25. märts), kui tüdrukud olid "saanud võtme" (s.o kolisid lakka või aita magama), enamasti küll jüripäevast (23. aprill) ja kestis mihklipäevani (29. september), s.o läbi suve. Ehal käidi neljapäeva ja laupäeva õhtuti (need on ka kosjaskäimise õhtud). Komme on tuntud üle maa (v.a õigeusklikud setud ja venelased). Ehalkäimine ei tähendanud tingimata sugulist läbikäimist, selle varjundi sai ehalkäimine alles XX sajandil. Ehkki ehalkäimist põhimõtteliselt ei põlustatud, leidus siiski peremehi, kes kommet vaenasid (magamata tüdrukud ei suuda tööd teha). Sellistele peremeestele mängiti sageli tooreidki tempe (maeti kaev, viidi vanker katusele jne). Ehalkäimine oli normipärane komme, mis täitis aega leeritamise ja kosjade vahel. Tüdruk, kellel ehaline üldse ei käinud, võis jääda kosilasteta. Ehalkäimiseks on nimetatud ka tüdrukute sügistalvist kooskäimist käsitöö tegemiseks, jutuajamiseks, mängimiseks – enne valget mindi koju – enamasti laupäeva õhtul (harva pühapäeval, ka neljapäeva õhtul) (Jõhvi, Iisaku, Kadrina, Simuna, Räpina jne). Mõnel pool oli ehalkäimine pimedal ajal üksiku inimese juures õhtust hommikuni seltsiks olemine, eriti laupäeval (Avinurme, Holstre, Tarvastu, Otepää jne). Mõnes kihelkonnas nimetati seda traditsiooni ka hämarikule minemiseks (Jõhvi, Kose, Vaivara, Viru-Nigula). Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 23 Ülo Tedre. Pulmasõnastik I[alaline kõdulink]
Carly Rose Sonenclar

Carly Rose Sonenclar (sündinud 20. aprillil 1999 New Yorgis) on Ameerika Ühendriikide laulja ja näitleja. Debüüdi Broadwayl tegi ta 2006. aastal muusikalis "Hüljatud", mängides noort Cosette'i. Hiljem on ta mänginud muusikalides "Väike maja preerias" (Carrie) ja "Wonderland" (Alice'i tütar Chloe). 2012. aasta detsembris saavutas ta saatesarja "X Factor" USA versioonis teise koha. Ta on enne suuri spordivõistlusi laulnud Ameerika Ühendriikide hümni. Koduleht Carly Rose Sonenclar andmekogus IMDb (inglise)
Hagerik

Hagerik (Saaremaal kuru, läänemurdes raagjas, Mulgi murdes artsik, ardu, Tartu ja Võru murdes korjus, koomits, Võru murdes lokualune) on talurahvaarhitektuuris üks kõrvalhooneid või varjualune mingi taluhoone (nt rehielamu, lauda) seina küljes. agerik Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 28 Eesti kirjakeele seletussõnaraamat, 2009. [1] (vaadatud 01.06.2013)
Hobuseraud

Hobuseraud on hobuse kabja alla löödav kaarjas raud, mille eesmärk on vähendada hobuse kabja kulumist. Vanimad hobuseraualeiud Eestis on 11.- 12. sajandist. Kodused tööhobused oli mõnikord veel 19. sajandilgi rautamata, kuid pikematel sõitudel ning talvel pidi hobune olema rautatud. Euroopas oli laialt levinud arvamus, et hobuseraud toob õnne. Sama uskumus oli ka Eestis, leitud hobuseraud naelutati ukse kohale seinale. Härjaraud Eesti keele seletav sõnaraamat, 2009. [1] (vaadatud 01.04.2020) Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 38
Draakon (täpsustus)

Draakon ehk lohe on müütiline loom. Selle nime all on tuntud ka: Draakon, jahiklass Draakon, Tartu hotell Draakon, Kalevi kommid Draakon: Bruce Lee lugu, film Draakoni aasta Komodo draakon ehk Komodo varaan Draakon sisaldub sõnana ka paljude kirjandusteoste ja filmide pealkirjades. Draakonimäed Draakonipuu Draco Dragon Drakonoloogia
Juudavaik

Juudavaik (rahvasuus ka: juudasitt, pärglipask, tiivistrik) on haisva vaiguputke (Ferula assafoetida) varrest ja juurest saadav vaik. Vaiku on tarvitatud ravimina[viide?] ning on India köögis laialt kasutatav maitseaine. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 48
Kulle Raig

Kulle Raig (neiupõlvenimega Kulle-Küllike Alasi; sündinud 2. detsembril 1940 Tallinnas) on eesti ajakirjanik, kirjanik ja kultuurikorraldaja. Kulle Raig lõpetas Tallinna 16. Keskkooli 1959. aastal ja Tartu Ülikooli soome-ugri osakonna 1964. aastal. Ta töötas Inturisti giidi ja tõlgina 1972−1975 ning Eesti Raadio soomekeelsete saadete toimetajana 1975−1989. Seejärel töötas Soomes YLE kultuuritoimetajana (1990) ja Eesti kultuuripunkti juhatajana Helsingis (1991). Oli Eesti konsul Helsingis 1991−1992 ning Helsingi saatkonna kultuuri- ja pressinõunik 1992−1998. Eesti Instituudi asutaja ja juhataja Helsingis 1995−1998, Soome-Eesti ühenduste liidu peasekretär 1999−2006. "Saaremaa valss", Varrak 2003 ja täiendatud trükk 2015 (soome keeles "Saarenmaan valssi : Georg Otsin elämänkerta", 2002; läti keeles "Sāremā valsis : Georga Otsa dzīve", 2009; muudatuste ja täiendustega vene keeles "Mister X", 2015) "Vikerkaare värvid", Varrak 2003 ja Ekspress Meedia 2017 (soome keeles "Sateenkaaren värit : Lennart Meren elämä ystävien silmin", 2001) "Urho Kekkonen ja Eesti", K&K 2006 (kaasautorina) (soome keeles "Urho Kekkonen ja Viro / Pekka Lilja ja Kulle Raig", 2006) "Esimene üles", K&K 2009 "Pikk teekond lähedale", K&K 2012 (soome keeles "Pitkä matka lähelle : naapuriksi vapaa Viro", 2011) Lisaks on ta tõlkinud raamatuid nii soome keelest eesti keelde kui ka eesti keelest soome keelde. Riigivapi IV klassi teenetemärk 2000 Aino Kallase auhind 2004 Tema abikaasa oli Peet Raig. Jürgen Rooste, Kulle Raig: Lennart Meri järele poleks enam “nõudlust”, Maaleht, 9. november 2012 Kulle Raig Geni andmebaasis Kulle Raigi tõlkeid ESTERi andmebaasis Andres Laasik, Kulle Raig vaatas üle Eesti-Soome silla, Eesti Päevaleht, 20. detsember 2012 Ragne Jõerand, FOTOD! Kulle Raig Georg Otsast: ühegi teise mehe peale pole ma nii palju mõelnud!, Pealinn.ee, 14. september 2015 Kulle Raig, Koivisto: minust oleks võinud tulla päris korralik võrkpallur – Kulle Raigi järelehüüe Mauno Koivistole. Postimees.ee, 12. mai 2017
Keith Lowe

Keith Lowe (sündinud 1970 Londonis) on Suurbritannia kirjanik ja ajaloolane, teose "Metsik manner" autor. Ta töötas 12 aastat kirjastuses Orion Publishing Group ajalootoimetajana. Alates 2010. aastast on ta vabakutseline kirjanik. Tema ajalooteemalised raamatud (esimene ilmus 2007. aastal) Teise maailmasõja ja selle tagajärgede kohta on leidnud meedias laia vastukaja. Tema raamatuid on tõlgitud saksa, rootsi, jaapani, serbia, prantsuse, itaalia, hispaania, poola, kreeka, portugali, eesti, norra, vene, sloveeni ja tšehhi keelde. Ta on üles kasvanud Hampsteadis Londonis ning õppinud Manchesteri ülikoolis inglise kirjandust. 2001 – Tunnel Vision. ISBN 978-0743423526 (romaan) 2005 – New Free Chocolate Sex (romaan) 2007 – Inferno: The Devastation of Hamburg. ISBN 978-0670915576 2012 – Savage Continent: Europe in the Aftermath of World War II. ISBN 978-0670917464 2017 – The Fear and the Freedom: How the Second World War Changed Us. ISBN 978-0670923529 2012 – Metsik manner. Euroopa pärast II maailmasõda. Tõlkinud Jana Linnart. Kirjastus Tänapäev, ISBN 978-9949272969 2013 – Hessell-Tiltmani auhind ("Metsik manner") 2015 – rahvusauhind Cherasco Storia ("Metsik manner") Keith Lowe awarded the PEN Hessell-Tiltman Prize for history. 8. aprill 2013. telegraph.co.uk PREMIO NAZIONALE "CHERASCO STORIA". comune.cherasco.cn.it Katrin Viirpalu, Intervjuu raamatu "Metsik manner" autori Keith Lowe'ga, Terevisioon, 30. mai 2013 Argo Ideon, Lowe: Eesti sõjajärgne saatus on Euroopas embleemiline, Postimees, 1. juuni 2013 Keith Lowe. amazon.com
Standardne kasutajamudel

Standardne kasutajamudel on teenuse kasutaja standardne andmemudel. Teoreetiliselt võimaldab see eri teenustel kohanduda kasutaja eripärade järgi. Näiteks tarkvara kasutajaliides kohandaks end kasutaja kõnekeele, silmanägemise, eelistatud disaini jne järgi. Levinud näited standardse kasutajamudeli kohta on juhiluba, pass, kindlustusandmed ja pangaandmed, Interneti vallast näiteks Windows Live ID ja Facebooki konto. Tegelikult kipub selline mudel olema pigem ettekääne kasutajate kohta info kogumiseks. Kardetakse, et kogutud infot kasutatakse hoopis inimeste vastu, mitte kasuks. Süsteeme ja liideseid arendades saab kohandavust kavandada süsteemidisaini abil. Laiemad standardsed kasutajamudelid toovad kaasa suurema turvariski. Mida rohkem on andmebaasides isikute infot, seda suurem on oht, et info hakkab lekkima. Paljudes riikides on kasutusel ID-kaart, kuid üldjuhul pole sellel rohkem infot kui passis. Julgeolekulise paranoia kasvades, aga ka lihtsalt biomeetrika levides hakkavad ID-kaardid tõenäoliselt kandma lisainfot kaardi omaniku kohta. Teatud piirini võib see tuua suurenenud turvalisuse, kuid sel on oht areneda politseiriigi osaks. Samuti kardetakse, et kunagi tahetakse ID-kaardile salvestada näiteks inimese poliitilisi ja usulisi vaateid ning selline asi on tugevas vastuolus privaatsuspõhimõtetega.
Mila rodino

"Mila rodino" ("Мила родино", tõlkes "Kallis kodumaa") on alates 1964. aastast Bulgaaria hümn. Selle autor on Tsvetan Radoslavov, 1885. Hümni sõnad: Горда Стара Планина, до ней Дунава синей, слънце Тракия огрява, над Пирина пламеней. Мила Родино, ти си земен рай, твойта хубост, твойта прелест, ах, те нямат край. Паднаха борци безчет, за народа наш любим, майко, дай ни мъжка сила, пътя им да продължим. Мила Родино, ти си земен рай, твойта хубост, твойта прелест, ах, те нямат край.
Aldona Wos

Aldona Zofia Wos (sündinud 26. märtsil 1955 Varssavis) on Ameerika Ühendriikide arst ja diplomaat. Ta oli Ameerika Ühendriikide suursaadik Eestis aastatel 2004–2006. 2013–2015 oli ta USA Põhja-Carolina osariigi tervishoiu- ja teenindusminister. Elukutselt on ta arst. Wos sündis Varssavis. Tema isa Paul Zenon Wos oli Teise maailmasõja ajal Poola vastupanuliikumise Armia Krajowa liige ning pääses eluga Flossenburgi koonduslaagrist. Pere kolis USA-sse, kui Aldona oli kuueaastane. 1990. aastate lõpus asus ta tegelema poliitikaga Vabariikliku Partei toetajana ja oli president George W. Bushi 2004. aasta valimiskampaania organiseerijaid Põhja-Carolina osariigis. Tema suursaadikuks oleku aega jäi George W. Bushi visiit Eestisse 27.–28. novembril 2006. Wos on abielus Louis DeJoyga, neil on kaksikud poeg ja tütar. 2006 Maarjamaa Risti I klassi teenetemärk "Arhiivikoopia". Originaali arhiivikoopia seisuga 27. detsember 2015. Vaadatud 25. detsembril 2015.{{netiviide}}: CS1 hooldus: arhiivikoopia kasutusel pealkirjana (link) Secretary Aldona Zofia Wos
Abja valla lipp

Abja valla lipp on Viljandi maakonnas asunud endise Eesti haldusüksuse Abja valla lipp. Lipp on kinnitatud Eesti Vabariigi riigisekretäri poolt 14. mail 2004 ning selle näidis asub vallakantseleis. Valla lipp on ruudukujuline vapilipp. Rohelisel kangale on lisatud diagonaalne valge väli, mis algab vardapoolsest alanurgast ning millele on paigutatud kolm sinist linaõit. Õied moodustuvad viiest sinisest kroonlehest ja viiest rohelisest tupplehest ning valgest südamikust. Lipu värvid Pantone värviskaala järgi on roheline PMS 3415 ja sinine PMS: Process Blue. Kandelipu normaalsuurus on 105×105 cm. Sinised õied viitavad linakasvatusele ja linatöötlemisele, kui abjakate traditsioonilistele tegevusaladele ja jõukuseallikale. Valge väli sümboliseerib kaitstust, roheline aga ürgset loodust. Abja valla lipp heisatakse vallavalitsuse hoone juures asuvasse lipumasti, suhtlemisel teiste omavalitsustega, samuti muudel avalikel üritustel. Lipu heiskamisel koos Eesti riigilipu, mõne teise riigi või tema omavalitsusüksuse, mõne Eesti maakonna, linna või valla lipuga, asub Abja valla lipp lippude poolt vaadatuna vasakul teise riigi või Eesti riigilipust. Abja valla lipu heiskamise võib teha kohustuslikuks üksnes vallavolikogu otsuse või vallavalitsuse korraldusega vallale kuuluvatel hoonetel, rajatistel või maa-alal. Teistele isikutele on sellekohased otsused või korraldused üksnes soovitusliku iseloomuga. Abja valla vapp Viljandi maakond Abja valla sümboolika valla kodulehel Omavalitsuste sümbolid Riigikantselei lehel – Abja vald
Martin Mill

Martin Mill (sündinud 3. oktoobril 1983) on eesti näitleja. Martin Mill lõpetas 2003. aastal Tallinna Ehituskooli ja 2008. aastal Eesti Muusika- ja Teatriakadeemia lavakunstikooli (23. lend). Ta omandas 2018. aastal samas koolis füüsilise teatri erialal magistrikraadi. Martin Mill on töötanud aastatel 2003–2004 Nukuteatris valgustajana, 2008. aastast alates töötab Mill Ugala teatri näitlejana. Ta on juhendanud koos Silvia Soroga aastatel 2009–2013 Ugala noortestuudiot, ta on õpetanud Eesti Muusika- ja Teatriakadeemia lavakunstikoolis hääletehnikat. doktor Robst (Jaan Kross, Keisri hull, 2006) Thore (Kay Pollak, Nii nagu taevas, 2009) Uku (Andri Luup, Piloot, 2010) Mozart (Peter Shaffer, Amadeus, 2011) narr (Terry Pratchett, Õed nõiduses, 2012) Jaan Feldmann (Tõnu Õnnepalu, Sajand, 2013) Pantalone (Carlo Goldoni, Kahe isanda teener, 2014) Cipollino (Gianni Rodari, Cipollino seiklused, 2015) Toomas Haava (Oskar Luts, Soo, 2016) Cosme (Pedro Calderón de la Barca, Nähtamatu daam, 2017) Koss (Aaron Posner, Krdi loll lind, 2017) Fjodor Vassiljevitš Protassov (Lev Tolstoi, Elav laip, 2018) Agu (Eno Raud, Etturid, 2019) Polt, Pang, Francisco Franco ja Herbert Einstein (Jonas Jonasson, Saja-aastane, kes hüppas aknast välja ja kadus, 2019) Tseko Kangilaski ja Jaan Malk (Arnold Sepp) (Liis Aedmaa / Laura Kalle, Kui me nüüd ei sure, ei sure me kunagi, 2019) Peer Gynt (Henrik Ibsen, Peer Gynt, 2020; Ugala, Vanemuise ja TÜ Viljandi Kultuuriakadeemia ühistöö) Kevin Sotter (Eric Coble, Surnud mees, 2021) Athos (Alexandre Dumas vanem, Kolm musketäri, 2022) Paul (Kadri Lepp, Koju 2023) 2004 "Sigade revolutsioon", mängufilm, Ats 2008 "Heli Mäeorg", tudengifilm, noormees 2008 "Eestlane ja venelane", teleseriaal, Heiki 2010 "Kolm Kartulit", tudengifilm, vend 2012 "Vasaku jala reede", mängufilm, Matu 2015 "1944", mängufilm, Alfred Tuul 2018 "Pank", teleseriaal 2022 "Apteeker Melchior", mängufilm, heerold 2023 "Apteeker Melchior. Timuka tütar", mängufilm, heerold 2014 Ugala kolleegipreemia. Parim meesnäitleja 2017 Ugala kolleegipreemia. Parim meesnäitleja 2018 Ugala teatri publikupreemia "Kuldõun" 2018 Viljandi linna teatripreemia 2019 Ants Lauteri nimeline auhind 2019 Ugala kolleegipreemia. Särav suts 2020 Eesti Teatriliidu meeskõrvalosatäitja auhind 2020 Ugala kolleegipreemia. Parim meespeaosa Martin Milli elukaaslane on Ugala teatri näitleja Kadri Lepp. Neil on ühine poeg Joosep. Tema vanavanaisa oli Karl Ader. "Arhiivikoopia". Originaali arhiivikoopia seisuga 30. märts 2016. Vaadatud 26. juulil 2016.{{netiviide}}: CS1 hooldus: arhiivikoopia kasutusel pealkirjana (link) Martin Mill. Eesti Teatriliit. Eesti filmi andmebaas. Lennud: XXIII lend. arhiiv.err.ee, 5. juuni 2008. Ugala teatri kodulehel Martin Mill andmebaasis IMDb Klaashelmestega fuuga soos. sirp.ee, 30. september 2016. Tšehhov läbis saja aasta katse. Päriselt. sirp.ee, 13. oktoober 2017.
Craigi maakond (Virginia)

Craigi maakond (Craig County) on maakond USA-s Virginia osariigis. Maakonna halduskeskus on New Castle. Maakonna pindala on 857 km². Veekogusid ei ole. Elanike arv oli 2010. aasta rahvaloenduse järgi 5190. Aastal 2000 oli elanike arv 5091. Alleghany maakond (põhjas) Botetourti maakond (idas) Roanoke'i maakond (kagus) Montgomery maakond (lõunas) Gilesi maakond (edelas) Monroe maakond (läänes) Craigi maakond moodustati 1851. aastal Botetourti, Gilesi ja Roanoke'i maakonna osadest. Maakond on saanud nime Ameerika Ühendriikide Esindajatekoja liikme Robert Craigi järgi. Jeffersoni metsakaitseala (osa) 2020 United States Census, vaadatud 1.01.2022. Craigi maakonna koduleht (inglise keeles)
Craigi maakond

Craigi maakond (Craig County) on maakond USA-s Oklahoma osariigis. Maakonna halduskeskus on Vinita. Maakonna pindala on 1975 km², millest 4 km² moodustab veepindala. Elanike arv oli 2010. aasta rahvaloenduse järgi 15 029. Aastal 2000 oli elanike arv 14 950. Labette'i maakond (põhjas) Cherokee maakond (kirdes) Ottawa maakond (idas) Delaware'i maakond (kagus) Mayesi maakond (lõunas) Rogersi maakond (edelas) Nowata maakond (läänes) Craigi maakond moodustati 16. juulil 1907. 2020 United States Census, vaadatud 1.01.2022.
Simona Škrabec

Simona Škrabec (sündinud 15. septembril 1968 Ljubljanas) on sloveeni kirjanduskriitik, esseist ja tõlkija. Škrabec sündis Ljubljanas Sloveenias serblasest isa ja sloveenist ema peres. Lapsepõlve veetis ta väikeses Ribnica linnas. Ta lõpetas Ljubljana Ülikooli saksa filoloogia ja võrdleva kirjandusteaduse alal. Alates 1992. aastast elab ja töötab ta Barcelonas. 2002. aastal kaitses ta Barcelona Autonoomse Ülikooli juures doktorikraadi katalaanikeelse väitekirjaga Kesk-Euroopa identiteedist ja kirjandusest. Škrabec on tõlkinud mitme sloveeni ja serbia autori tekste katalaani ja hispaania keelde (nt Boris Pahor, Drago Jančar, Aleš Debeljak, Danilo Kiš). Samuti on ta tõlkinud katalaani autoreid sloveeni keelde (nt Pere Calders, Jesús Moncada, Josep Vicenç Foix, Lluís Maria Todó, Jaume Cabré). Ta on kirjutanud kirjanduskriitikat nii katalaani, hispaania kui ka sloveenia kirjanduse kohta. Škrabeci esseeraamat "L'estrip de la solitud" ("Üksildane tõug", 2002) võitis Josep Carner' auhinna kirjandusteooria alal. Eesti keeles on ilmunud tema esseeraamatu "L'atzar de la lluita. El concepte d'Europa Central al segle XX" (2005) autori poolt lühendatud ja kohandatud teksti tõlge ("Võitlustuhin. Kesk-Euroopa mõiste XX sajandil", katalaani keelest tõlkinud Maria Kall, sari "Kaasaegne mõte", Tartu: Tartu Ülikooli Kirjastus, 2009). Simona Škrabec CCCB (Centre de Cultura Contemporània de Barcelona) saidil "Geografia imaginària: identitat i literatura a Centreeuropa" (Simona Škrabeci doktoritöö, katalaani keeles)
Karatšaid

Karatšaid on turgi rahvas Põhja-Kaukaasias Karatšai-Tšerkessias ja naaberaladel. Kõnelevad turgi keelte kõptšaki rühma kuuluvat karatšai keelt ehk karatšai-balkaari keelt. Karatšaid on lähisugulused balkaaridega ja kasutavad sama kirjakeelt. Karatšaide hulgas on levinud sunniitlik islam. 2010. aasta rahvaloenduse andmetel elas Venemaa Föderatsioonis 218 403 karatšaid. Neist elas Karatšai-Tšerkessias 194 324 (40,7% elanikkonnast). Eestis elas 2011. aasta rahvaloenduse andmetel 10 karatšaid, neist 6 Tallinnas. Karatšai rahvas on tekkinud alates 11. sajandist saabunud turgi hõimude segunemisel alaanide ja põlisasukatega. 13. sajandini kuulusid karatšaid alaanide varafeodaalsesse riiki. Mongoli–tatarlaste survel liikusid nad kõrgemale mäestikualadele. 1828. aastal ühendati karatšaide asualad Venemaaga. Karatšaide traditsiooniline tegevusala on olnud mägikarjandus. 12. oktoobril 1943 võttis NSV Liidu Ülemnõukogu Presiidium vastu otsuse karatšaide deporteerimise kohta. 2. novembril 1943 küüditati 69 267 karatšaid Kasahstani ja Kõrgõzstani. 1957. aastal karatšaid rehabiliteeriti osaliselt ja neil lubati oma kodupaika tagasi pöörduda. "Arhiivikoopia". Originaali arhiivikoopia seisuga 5. juuni 2016. Vaadatud 2. juunil 2013.{{netiviide}}: CS1 hooldus: arhiivikoopia kasutusel pealkirjana (link) Päring Statistikaameti andmebaasis Eesti rahvaste raamat : rahvusvähemused, -rühmad ja -killud. Tallinn, 1999, lk. 226
Laurensi maakond (Georgia)

Laurensi maakond (Laurens County) on maakond USA-s Georgia osariigis. Maakonna halduskeskus ja suurim linn on Dublin. Maakonna pindala on 2120 km². Veepindala on 16 km². Elanike arv oli 2010. aasta rahvaloenduse järgi 48 434. Aastal 2000 oli elanike arv 44 874. Johnsoni maakond (kirdes) Emanueli maakond (kirdes) Treutleni maakond (idas) Wheeleri maakond (lõunas) Dodge'i maakond (edelas) Bleckley maakond (läänes) Wilkinsoni maakond (loodes) Twiggsi maakond (loodes) Laurensi maakond moodustati 10. detsembril 1807. aastal Wilkinsoni ja Washingtoni maakonna osadest. Maakond sai nime kolonelleitnant John Laurensi järgi. 2020 United States Census, vaadatud 1.01.2022.
Acquaviva d'Isernia

Acquaviva d'Isernia on vald Itaalias Molise maakonnas Isernia provintsis. Acquaviva d'Isernia kõrgus merepinnast on 730 meetrit. Asustus­tihedus on keskmiselt 35 inimest ruutkilomeetri kohta. Acquaviva d'Isernia piirneb järgmiste omavalitsusüksustega: Cerro al Volturno, Forlì del Sannio, Montenero Val Cocchiara, Rionero Sannitico. https://demo.istat.it/?l=it  Acquaviva d'Isernia – pildid, videod ja helifailid Wikimedia Commonsis Koduleht (itaalia keeles)
Kaasaegne mõte

"Kaasaegne mõte" on alates 2005. aastast ebakorrapäraselt ilmuv eestikeelne raamatusari, milles avaldatakse tänapäevast esseistikat. Sarja toimetaja on Tartu Ülikooli professor Jüri Talvet. Sarja annab välja Tartu Ülikooli Kirjastus. Jüri Talvet, "Sümbiootiline kultuur: mõtisklus U-st", 2005. ISBN 9949111463 Antonio D'Alfonso, "Etnilisuse kaitseks". Inglise keelest tõlkinud Reet Sool, eessõna Jüri Talvet, 2006. ISBN 9949112915 Jaan Kaplinski, "Paralleele ja parallelisme", 2009. ISBN 9789949190409 Rosa María Rodríguez Magda, "Simulaakrumi nauding". Hispaania keelest tõlkinud Helina Aulis, 2009. ISBN 9789949190676 Simona Škrabec, "Võitlustuhin: Kesk-Euroopa mõiste XX sajandil". Katalaani keelest tõlkinud Maria Kall, 2009. ISBN 9789949190904 Fanny de Sivers, "Jumala loomaaed – tuttav tundmatu maailm", 2010. ISBN 9789949193998 Katre Talviste, "Laulmine iseendast ja teistest. Mõtteid tõlkivatest luuletajatest", 2013. ISBN 9789949324729 Jüri Talvet, "Kümme kirja Montaigne'ile. "Ise" ja "teine"", 2014. ISBN 9789949326525 Giuliano Scabia, "Värin. Mis on luule?". Itaalia keelest tõlkinud Kaidi Saavan, 2017. ISBN 9789949775323 Lauri Pilter, "Kaaslased öös", 2018. ISBN 9789949779376 Jüri Talvet, "Tundmised", 2019. ISBN 9789949032457 Marko Pajević, "Poeetiliselt mõtelda. Nüüd ja kohe", 2023. ISBN 9789916272435 Kalle Käsper, "Igaviku igavus. Valik esseid kirjandusest", 2023. ISBN 9789916271544 Jüri Talvet, "Sünnimaa, kui tõusta suudad… . Rahvusliku vaimuloome algustest", 2024. ISBN 9789916274675 ""Kaasaegne mõte" Tartu Ülikooli Kirjastuse lehel". Vaadatud 9. mail 2024. "Kaasaegne mõte" Tartu Ülikooli Kirjastuse lehel
Cantalupo nel Sannio

Cantalupo nel Sannio on vald Itaalias Molise maakonnas Isernia provintsis. Cantalupo nel Sannio kõrgus merepinnast on 587 meetrit. Asustus­tihedus on keskmiselt 50 inimest ruutkilomeetri kohta. Cantalupo nel Sannio piirneb järgmiste omavalitsusüksustega: Macchiagodena, Roccamandolfi, San Massimo (CB), Santa Maria del Molise. https://demo.istat.it/?l=it  Cantalupo nel Sannio – pildid, videod ja helifailid Wikimedia Commonsis Koduleht (itaalia keeles)
Laurensi maakond (Lõuna-Carolina)

Laurensi maakond (Laurens County) on maakond USA-s Lõuna-Carolina osariigis. Maakonna halduskeskus on Laurens. Maakonna pindala on 1875 km², millest 23 km² moodustab veepindala. Elanike arv oli 2010. aasta rahvaloenduse järgi 66 537. Aastal 2000 oli elanike arv 69 567. Spartanburgi maakond (põhjas) Unioni maakond (kirdes) Newberry maakond (kagus) Greenwoodi maakond (lõunas) Abbeville'i maakond (edelas) Andersoni maakond (läänes) Greenville'i maakond (loodes) Laurensi maakond moodustati 1785. aastal. Sumteri metsakaitseala (osa) 2020 United States Census 2020 United States Census, vaadatud 1.01.2022. Laurensi maakonna koduleht (inglise keeles)